El Mercat Medieval obri les portes
11 d’octubre 2024

![](/media/x2ghr1ut/img_1640_c.jpg?width=850&height=566.6666666666666)

El Mercat Medieval de Sagunt s'ha inaugurat esta vesprada i es podrà visitar fins al diumenge dia 13. L'horari del mercat serà de 10 a 14 hores i de 17 a 23 hores. El mercat, com és habitual, està situat en la plaça Cronista Chabret, la plaça Major, la plaça dels Tarongers, així com al carrer Dolors, el carrer del Castell i la plaça Facundo Roca. En la inauguració han estat presents la regidora de Cultura de l’Ajuntament de Sagunt, Ana María Quesada, i altres membres de la Corporació Municipal.

En l'espai que ocupa el Mercat Medieval es desenvoluparan actuacions teatrals, recreacions històriques, danses medievals, així com tallers artesans i jocs infantils. A més, la decoració aèria està distribuïda al llarg de tot el recorregut i consistix en banderes i pendons, heràldiques saguntines i valencianes, així com cristiana, jueva i musulmana.

              ![](/media/dqfi3g0v/img_1694_c.jpg?width=326&height=217&mode=max) ![](/media/bellyqq2/img_1732_c.jpg?width=325&height=216&mode=max)

D'altra banda, el Mercat Medieval compta també amb llocs de comerciants que oferixen productes artesans, com per exemple sabons naturals, cuir, encens, cosmètica natural, ceràmica, joguets artesanals, etcètera. Així mateix, hi ha llocs d'alimentació on es venen formatges, dolços, fruita seca, caramels...La restauració és variada i està situada en la plaça Cronista Chabret, la plaça Facundo Roca i el pòrtic del Mercat Municipal de Sagunt.

            ![](/media/k44fnwni/img_1649_c.jpg?width=317&height=211&mode=max) ![](/media/jcepm32b/img_1713_c.jpg?width=317&height=211&mode=max)

Hi ha també tallers enfront de l'Ermita de la Sang, de ceràmica, de tall de fusta, d'espart, de llana, d'orfebre, de cuir, de mel, de marionetes, de pintura i de metall. Pel que respecta als jocs infantils, hi ha des de pescar peixos fins a moure grans fitxes del tres en ratlla, així com tallers infantils de pintura medieval, màscares, corones i escuts medievals.

![](/media/hrrlocz2/img_1719_c.jpg?width=850&height=566.6666666666666)

*   [](http://www.facebook.com/sharer.php?u=https://aytosagunto.es/va/actualitat/el-mercat-medieval-obri-les-portes/ "Facebook")
*   [](http://twitter.com/share?url=https://aytosagunto.es/va/actualitat/el-mercat-medieval-obri-les-portes/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/el-mercat-medieval-obri-les-portes/ "Linked In")
*   [](mailto:?body=https://aytosagunto.es/va/actualitat/el-mercat-medieval-obri-les-portes/)